**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradonačelnik**

KLASA: 970-01/22-01/01

URBROJ: 2182-03-04-23-34

Skradin, 4. travnja 2023.g.

Na temelju članka 28. stavak 3. Zakona o službenicima i namještenicima lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 112/19), Odluke o financiranju Ministarstva rada, mirovinskog sustava, obitelji i socijalne politike, KLASA: 983-01/22-01/13, URBROJ: 524-07-02-01-01/3-22-30 od 23. studenoga 2022.g., te Ugovora o dodjeli bespovratnih sredstava za projekte koji se financiraju od Europskog socijalnog fonda, Operativni program Učinkoviti ljudski potencijali 2014.-2020., Kodni broj: UP.02.1.1.16.0277, KLASA: 970-01/22-01/1, URBROJ: 524-22-4, te članka 48. Statuta Grada Skradina („Službeni vjesnik Šibensko-kninske županije“, broj 3/21, 15/22), Gradonačelnik Grada Skradina, raspisuje

**J A V N I P O Z I V**

za prijam u radni odnos na određeno vrijeme za potrebe provedbe aktivnosti u sklopu projekta „Zaželi – Program zapošljavanja žena – Faza III“ – gerontodomaćica/radnica za pružanje socijalnih usluga starijim i nemoćnim osobama s područja Grada Skradina prema projektu „Zaželi – Program zapošljavanja žena – Faza III“

***Broj traženih radnica****:* 10

***Vrsta zaposlenja****:* rad na određeno vrijeme u trajanju od 6 mjeseci ili kraće, odnosno završetkom provedbe ili realizacijom projekta

***Radno vrijeme****:* puno radno vrijeme

***Mjesto rada:*** naselja na području Grada Skradina

Obvezni probni rad je 2 (dva) mjeseca od dana prijma u radni odnos.

1. ***Opis poslova:***

pružanje socijalnih usluga starijim i nemoćnim osobama s područja Grada Skradina prema projektu „Zaželi – Program zapošljavanja žena – Faza III“ korisnicima kroz:

● pomoć u dostavi namirnica, lijekova, higijenskih i drugih potrepština,

● plaćanje računa,

● pomoć u pripremi obroka u kućanstvima korisnika,

● pomoć u održavanju čistoće stambenog prostora/domova korisnika,

● briga o higijeni,

● pomoć u socijalnoj integraciji, posredovanju u ostvarivanju raznih prava

***Krajnji korisnici:*** starije osobe (osobe u dobi od 65 godina i više) i/ili nemoćne osobe.

-2-

1. ***Uvjeti koje kandidatkinje moraju ispunjavati:***

Za prijam u radni odnos, kandidatkinje moraju ispunjavati slijedeće uvjete:

● Nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a s naglaskom na starije od 50 godina,

● punoljetnost

● najviše završeno srednjoškolsko obrazovanje (SSS)

● od kandidatkinja se očekuje odgovornost, organiziranost, komunikativnost, točnost, poštovanje i motiviranost

● **prednost pri zapošljavanju imaju** pripadnice ciljne skupine koje pripadaju teže zapošljivim/ranjivim skupinama i to: žene od 50 godina i više, osobe s invaliditetom, žrtve trgovanja ljudima, žrtve obiteljskog nasilja, azilantice, žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unatrag 6 mjeseci, pripadnice romske nacionalne manjine i beskućnice.

**Uz vlastoručno potpisanu prijavu na Javni poziv kandidatkinje su dužne priložiti:**

* Životopis (uz obaveznu naznaku kontakt broja)
* Dokaz o državljanstvu (preslika osobne iskaznice, putovnice ili domovnice)
* Preslika dokaza o završenom obrazovanju (preslika Svjedodžbe)
* Potvrda Hrvatskog zavoda za zapošljavanje kojom osoba dokazuje da je prijavljena u evidenciji nezaposlenih osoba (datum izdavanja potvrde nakon datuma objave Javnog poziva)
* Izjavu o povjerljivosti podataka (mogu se preuzeti na web stranici Grada Skradina ili osobno u prostorijama Grada Skradina, Trg Male Gospe br. 3/I, 22222 Skradin)

**Podnositeljice su dužne naznačiti ukoliko pripadaju jednoj od ciljanih skupina iz točke 2. ovog Javnog poziva, te priložiti odgovarajuće dokaze.**

Dokaz o pripadnosti teže zapošljivoj/ranjivoj skupini :

• Žene od 50 godina i više – osobna iskaznica,

• Osobe s invaliditetom – nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrdu o upisu u Hrvatski registar osoba s invaliditetom),

• Žrtve trgovanja ljudima – uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima,

• Žrtve obiteljskog nasilja – uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja,

• Azilantice – odluka o odobrenju azila koju izdaje MUP

• Žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. – rješenje/uvjerenje centra za socijalnu skrb o prekidu prava na smještaj kao oblika skrbi izvan vlastite obitelji,

• Liječene ovisnice – potvrda institucije/udruge/pravne osobe da se liječila od ovisnosti o drogama,

• Povratnice s odsluženja zatvorske kazne unazad 6 mjeseci – potvrda o otpuštanju,

• Pripadnice romske nacionalne manjine–izjava osobe o pripadnosti nacionalnoj manjini,

• Beskućnice – rješenje centra za socijalnu skrb o smještaju u prihvatilište/prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje/potvrda centra za socijalnu skrb iz kojeg je vidljivo da je pripadnica ciljane skupine beskućnica

• Dodatne ranjive skupine – potvrda/uvjerenje ili drugi jednakovrijedan dokument nadležnih institucija iz kojeg je vidljivo da se radi o pripadnici ranjive skupine

-3-

Poželjna vozačka dozvola B kategorije.

Ako kandidatkinja uz prijavu priloži dokumente u kojima osobni podaci nisu istovjetni, dužna je dostaviti dokaz o njihovoj promjeni (presliku vjenčanog, rodnog lista i sl.)

Obrazac prijave, te obrazac Izjave o povjerljivosti podataka može se dobiti u Gradu Skradinu, Trg Male Gospe 3, 22 222 Skradin, radnim danom u vremenu od 8:00 do 15:00 sati ili se može preuzeti na stranicama Grada Skradina <http://www.grad-skradin.hr>

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz ovog Javnog poziva ne smatra se kandidatom prijavljenim na Javni poziv.

Kandidatkinje koje ispunjavaju uvjete Javnog poziva bit će pozvane na intervju. O danu i satu održavanja intervjua, kandidatkinje će biti naknadno obaviještene.

Za kandidatkinje koje ne pristupe razgovoru (intervjuu), smatrat će se da su povukle prijavu.

Javni poziv objavit će se na web stranicama Hrvatskog zavoda za zapošljavanje, web stranici Grada Skradina, te na Oglasnoj ploči Grada Skradina.

**Prijave na javni poziv s podacima i dokazima o ispunjavanju propisanih uvjeta Javnog poziva moraju se dostaviti u roku 8 (osam) dana od dana objave Javnog poziva** **u HRVATSKOM ZAVODU ZA ZAPOŠLJAVANJE, Područna služba Šibenik.**

Prijave na Javni poziv s traženim dokazima o ispunjavanju traženih uvjeta dostavljaju se na jedan od dva načina:

● Preporučeno poštom na adresu: Grad Skradin, Trg Male Gospe br. 3, 22222 Skradin, u zatvorenoj omotnici, s naznakom „Projekt „Zaželi – Program zapošljavanja žena III – NE OTVARAJ“

● osobno, dolaskom u sjedište Grada Skradina (soba br. 4.), radnim danom u vremenu od 8:00 do 15:00 sati.

O rezultatima Javnog poziva kandidatkinje će biti obaviještene u zakonskom roku.

Grad Skradin zadržava pravo poništenja Javnog poziva.

**GRADONAČELNIK**

mr.sc. Antonijo Brajković, v.r.